CELEX: 62010CN0368
Language: lt
Date: 2010-07-22 00:00:00
Title: Byla C-368/10: 2010 m. liepos 22 d. pareikštas ieškinys byloje Europos Komisija prieš Nyderlandų Karalystę

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/10
            
         2010 m. liepos 22 d. pareikštas ieškinys byloje Europos Komisija prieš Nyderlandų Karalystę
   
   (Byla C-368/10)
   ()
   2010/C 328/18
   Proceso kalba: olandų
   
      Šalys
   
   
      Ieškovė: Europos Komisija, atstovaujama C. Zadra ir F. Wilman
   
      Atsakovė: Nyderlandų Karalystė
   
      Ieškovės reikalavimai
   
   
               —
            
            
               Pripažinti, kad Nyderlandų Karalystė, kurios perkančioji organizacija, sudarydama viešojo pirkimo sutartį dėl kavos automatų tiekimo ir aptarnavimo, paskelbtą suteikiant Nr. 2008/S 158–213630,
               
                           —
                        
                        
                           techninėse specifikacijose nurodė Max Havelaar ir EKO ženklus, tikrai panašiais ar identiškais kriterijais grindžiamus kokybės ženklus, ir pažeidė Direktyvos 2004/18/EB (1) 23 straipsnio 6 ir 8 dalis,
                        
                     
                           —
                        
                        
                           siekdama įvertinti verslininkų tinkamumą, taikė kriterijus ir įrodymus, susijusius su nuolatiniais pirkimais ir socialiai atsakingais veiksmais, ir pažeidė šios direktyvos 48 straipsnio 1 ir 2 dalis, 44 straipsnio 2 dalį, bet kuriuo atveju direktyvos 2 straipsnį,
                        
                     
                           —
                        
                        
                           suformuluodama sutarties sudarymo kriterijus nurodė Max Havelaar ir EKO ženklus, tikrai panašiais ar identiškais kriterijais grindžiamus kokybės ženklus, ir pažeidė šios direktyvos 53 straipsnio 1 dalį,
                        
                     neįvykdė įsipareigojimų pagal minėtus Direktyvos 2004/18/EB straipsnius.
            
         
               —
            
            
               Priteisti iš Nyderlandų Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija mano, kad Nyderlandų Karalystė, kurios provincija pradėjo konkurso procedūrą dėl kavos aparatų tiekimo ir aptarnavimo, neįvykdė savo su viešaisiais pirkimais susijusių įsipareigojimų pagal ES teisės aktus, t. y. Direktyvą 2004/18/EB. Nustatyti pažeidimai yra susiję su šios direktyvos 23 straipsnio 6 ir 8 dalies pažeidimais dėl techninių specifikacijų, su 48 straipsnio 1 ir 2 dalies, 44 straipsnio 2 dalies, 2 straipsnio pažeidimais dėl verslininkų pajėgumų įvertinimo ir su 53 straipsnio 1 dalies pažeidimu dėl sutarties sudarymo kriterijų.
   
      (1)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132).